Noverint universi, presentes litteras inspecturi, quod ego Acelinus, dominus Meriaci, pro salute anime mee et omnium antecessorum meorum dedi Deo et Beate-Marie et fratribus Regniaci, in grangia mea de Saciaco, dimidium modium frumenti ad mensuram Virziliaci, predictis fratribus, per singulos annos de terciis ejusdem ville, persolvendum. Hanc elemosinam laudavit et concessit Maria, uxor mea et Gaufridus, filius meus. Et ut hoc ratum et firmum permaneat, presentem cartam sigilli mei munimine roboravi. Actum, anno Gracie Mº CCº XVº.